** Р Е П У Б Л И К А Б Ъ Л ГА Р И Я**

 **МИНИСТЕРСТВО НА ЗДРАВЕОПАЗВАНЕТО**

 **РЕГИОНАЛНА ЗДРАВНА ИНСПЕКЦИЯ – ВРАЦА**

 **гр. Враца 3000 ул. „Черни Дрин” № 2 тел/факс: 092/ 66 50 61 тел: 092/62 63 77 e-mail:** **rzi@rzi-vratsa.com**

**УТВЪРЖДАВАМ:**

**Д-Р ОРЛИН ДИМИТРОВ**

**Директор на Регионална здравна инспекция - Враца**

**УКАЗАНИЯ**

за подготовка на заявления за участие в Търг с тайно наддаване за отдаване под наем на части от недвижим имот - публична държавна собственост, представляващи:

* Обект № 1: ПОМЕЩЕНИЕ – 1 БР., находящо се на адрес: гр. Оряхово, ул. „Архитект Цолов“ № 98, ет. 2, ст. № 17, с обща площ 12,00 /дванадесет/ кв.м, с предназначение за медицински цели
* Обект № 2: ПОМЕЩЕНИЯ – 2 БР., находящи се на адрес: гр. Оряхово, ул. „Архитект Цолов“ № 98, ет. 1, с обща площ 40,00 /четиридесет/ кв. м, с предназначение-за медицински цели
* Обект № 3: ПОМЕЩЕНИЯ-6 БР., находящи се на адрес: гр. Оряхово, ул. „Архитект Цолов“ № 98, ет. 1, с обща площ 54,28 /петдесет и четири цяло и двадесет и осем стотни/ кв.м, с предназначение-за медицински цели
* Обект № 4: ПОМЕЩЕНИЯ – 4 БР., находящи се на адрес: гр. Оряхово, ул. „Архитект Цолов“ № 98, ет. 2, с обща площ 42,00 /четиридесет и два/ кв.м, с предназначение- за медицински цели

**1. Общи изисквания:**

* 1. Участникът е длъжен да съблюдава сроковете и условията, посочени в обявата и документацията за участие в търга с тайно наддаване.
	2. Участниците да бъдат регистрирани по реда на Търговски закон.

**2. Подготовка на заявлението за участие в търг с тайно наддаване:**

2.1. Необходими документи:

2.1.1. Заявление за участие в търга, съдържащо списък на документите представени от участника и подписано от него (Приложение № 1, Приложение № 2, Приложение № 3 или Приложение № 4 в зависимост за кой обект – помещение/я наддава участникът);

2.1.2 Документ за внесен депозит за участие в търга по сметката на РЗИ-Враца, чийто размер е определен със заповед № РД-01-200/20.07.2021 г. на директора на РЗИ-Враца;

2.1.3. Документ за регистрация на участника или Единен идентификационен код, съгласно чл. 23 от Закона за търговския регистър;

2.1.4 Заверено копие на удостоверение от НАП, че участникът няма парични задължения към държавата;

2.1.5 Декларация за извършен оглед на обекта-помещението/помещенията / по образец за съответния обект-помещение/я /;

2.1.6 Декларация за съгласие с клаузите на проекта на договор. / в свободен текст/;

2.1.7 Нотариално заверено пълномощно за лицето, подписало заявлението за участие, ценовото предложение и заверило документите, когато същото е различно от представляващия юридическото лице в удостоверението за актуално състояние на юридическото лице;

2.1.8 Декларация от представляващия кандидата, че не е лишен от право да упражнява търговска дейност;

2.1.9 Свидетелство за съдимост на законния представител на кандидата, от което да е видно,че не е осъждан за престъпление от общ характер;

2.1.10 Декларация, че участникът не е в производство по несъстоятелност и/или ликвидация

2.1.11 Точен адрес, лице и телефон за контакти и банкови реквизити;

2.1.12 Предлагана наемна цена-в отделен плик, поставен в плика със заявлението.

Комисията за разглеждане и класиране на предложенията, при съмнение, може да осъществява действия по проверка на достоверността на представените документи и да изисква такива в подкрепа на представените с офертата. При несъответствие или при непредставяне на такива документи, участникът се декласира.

2.2. Изисквания към документите:

2.2.1. Документите трябва да са изготвени на български език, да са заверени (когато са ксерокопия) с гриф „Вярно с оригинала“, подпис на лицето/та, представляващи участника и свеж печат (ако има такъв);

2.2.2. Документите и данните в заявлението се подписват само от лица, представляващи участника. При различни такива, се изисква да се представи нотариално заверено пълномощно за изпълнението на такива функции;

2.2.3. Всички документи трябва да са с дата на издаване, предшестваща подаването им с офертата не повече от 2 месеца или да са в срок на тяхната валидност, когато такава е изрично записана в тях;

2.2.4. По заявлението не се допуска никакви вписвания между редовете, изтривания или корекции, освен ако не са заверени с подпис на лицето, представляващо участника или изрично упълномощено във връзка с провеждания търг с тайно наддаване.

3. Подаване на заявленията за участие:

3.1. Участникът или упълномощен от него представител подава заявлението в запечатана опаковка с ненарушена цялост, върху която се посочва следната информация: наименование на участника, адрес за кореспонденция, телефон и електронен адрес. Предлаганата от участника наемна цена се поставя вътре в опаковката, в отделен запечатан непрозрачен плик, с надпис „Предлагана цена“.

3.2. Опаковката се подава на адрес: 3000, гр. Враца, ул. „Черни дрин” № 2, ет. 2, стая 220.

4. Краен срок за предаване на заявлението за участие съгласно обявата за търга с тайно наддаване.

4.1. Заявлението за участие трябва да бъде получено от Възложителя на посочения адрес, не по-късно от деня и часа, посочени в Обявата.

4.2. При приемане на заявлението за участие върху плика се отбелязват поредният номер, датата и часът на получаването и тези данни се записват във входящ регистър, за което на приносителя се издава документ.

4.3. Заявлението за участие се подава от кандидата или негов упълномощен представител лично или изпратено по пощата с препоръчана пратка с обратна разписка.

5. Просрочени заявления за участие.

Не се приемат заявления за участие, които са представени след изтичане на крайния срок или които са в незапечатана, прозрачна или в скъсана опаковка. Тези обстоятелства се отбелязват в съответния входящ регистър.

6. Депозит за участие

6.1 На неспечелилите търга участници, внесеният депозит се възстановява в рамките на 10 дни от сключването на договора за наем със спечелилия търга участник.

6.2 Внесеният депозит за участие в търга от спечелилия търга участник се възстановява в рамките на 10 дни от сключване на договора за наем.

6.3 Наемодателят има право да задържи депозита за участие, когато участник в процедурата:

- подаде жалба срещу заповед за избор на наемател, до решаване на спора от съда;

- е определен за наемател, но не изпълни задължението си да сключи договор за наем.

6.4 Депозитите за участие на отстранените участници се освобождават в срок от 10 дни след изтичане на срока за подаване на жалба срещу заповедта за избор на наемател. В същият срок се освобождават депозитите на всички участници при прекратяване на процедурата.

7. Участниците в търга или техни упълномощени представители могат да присъстват при отварянето и разглеждането на ценовите предложения от комисията в определените със Заповед № РД-01-200/20.07.2021 г. на директора на РЗИ-Враца и обявата дата, място и час на провеждане на търга.